Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5388

d) a biztonsági szabályok változásai után. 6.4 A járatók dolgozzanak ki módszereket az új tájékoztatások szétosztására, amely módszerek feleljenek meg a tájékoztatások közzététele sürgősségének és fontosságának. Megjegyzés: Tekintettel arra, hogy a gyakori változások csökkentik az új vagy módosított eljárások fontosságát, kívánatos a repülésbiztonsági dokumentum rendszer változásainak legalacsonyabb szinten tartása. 6.5 Az új tájékoztatást a teljes repülésbiztonsági dokumentum rendszerre gyakorolt hatásai alapján vizsgálják felül és hitelesítsék. 6.6 Az új tájékoztatás közzétételét olyan módszerrel egészítsék ki, amelynek segítségével az üzemeltető személyzet nyomon követheti a tájékoztatás hitelességét, érvényességét valamint annak tényleges igazolását, hogy a közzétett tájékoztatások naprakészek. Az ellenőrző rendszer tartalmazzon eljárást annak igazolására, hogy az üzemeltető személyzet minden esetben megkapja a legutóbbi módosításokat. H. Melléklet Az üzemeltetési kézikönyv szerkezete és tartalma Kiegészítés a II. szakasz 2. fejezet 2.2.2.1 ponthoz

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes